OpenLLM-France/wikimedia huggingface dataset:
# .bb

.bb és l'actual domini de primer nivell territorial (ccTLD) de Barbados. Actiu des de 1991, és administrar des de 2007 per la societat Telecoms Unit. Els registres estan limitats a residents i companyies registrades a Barbados, i es poden fer directament al segon domini o dins d'una sèrie de subdominis establerts.

## Referències

* 1 2 «.bb Domain Delegation Data». [Consulta: 12 novembre 2024].
* ↑ «Register Domain», 12-08-2013. Arxivat de l'original el 2013-08-12. [Consulta: 12 novembre 2024].
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
Viccionari
# Estació de Figueres-Vilafant

LAV Madrid-Saragossa-Barcelona-França :
Figueres-Vilafant, anteriorment Alt Empordà, és una estació de ferrocarril de la línia d'alta velocitat Madrid - Barcelona - Figueres en el punt de connexió amb la línia també d'alta velocitat Figueres-Perpinyà que es troba entre les poblacions de Vilafant i Figueres a la comarca de l'Alt Empordà.
L'estació s'inaugurà el 2010 amb l'obertura del traçat transpirininenc entre Figueres i Perpinyà. Tot i que el gener de 2013 s'enllestí la construcció del tram entre Barcelona i Figueres, no fou fins al desembre que fou possible ciculació de trens en ambdues direccions.

## Serveis Ferroviaris
### Regionals

Pel fet que només hi circulin trens d'ample internacional, l'únic servei de mitjana distància és l'Avant que uneix l'estació amb Barcelona i Girona. Aquest serveis es fan amb trens AVE amb tarifació Avant.
Serveis regionals de Rodalies de Catalunya :
| Procedència/Destinació | < | Línia | > | Procedència/Destinació |
| Barcelona-Sants | Girona | Avant | terminal | terminal |

### Llarga Distància

| Tipus de tren | << | >> | Parades intermèdies | Característiques |
| | Barcelona-Sants | París-Gare de Lyon | Girona · Perpinyà · Narbona · Besiers · Montpeller - Sud de France · Nimes Pont du Gard · Valence TGV | 2 trens diaris |
| AVE | Barcelona-Sants | Lió Part-Dieu | Girona · Perpinyà · Narbona · Montpeller · Nimes Centre · Valence TGV | 1 tren diari |
| AVE | Madrid-Puerta de Atocha | Marsella | Barcelona-Sants · Girona · Perpinyà · Narbona · Besiers · Montpeller · Nimes · Avignon TGV · Aix-en-Provence TGV | 1 tren diari |
| AVE | Madrid-Puerta de Atocha | terminal | Girona · Barcelona-Sants · Camp de Tarragona · Lleida Pirineus · Saragossa-Delicias · Calataiud · Guadalajara-Yebes | |
| Euromed | València - Joaquim Sorolla | terminal | Girona · Barcelona-Sants · Tarragona · Castelló de la Plana | |
| Avlo | Madrid-Puerta de Atocha | terminal | Girona · Barcelona-Sants · Camp de Tarragona · Lleida Pirineus · Saragossa-Delicias · Calataiud · Guadalajara-Yebes | |

## Galeria d'imatges

* Accès a l'estació
* Un AVE 103 (Siemens AG Velaro) de RENFE i un TGV Duplex de la SNCF.
* TGV arribant a l'estació de Figueres-Vilafant. Darrere, al turó de la dreta, el Castell de Sant Ferran

## Referències

* ↑ «Bitllets del TAV amb el nom de Figueres-Alt Empordà». Diari de Girona, 23-11-2010. [Consulta: 23 novembre 2010].
* ↑ «L'estació Figueres-Vilafant del TAV s'estrenarà sense tenir els accessos acabats». El Punt Avui, 24-11-2010. [Consulta: 10 febrer 2020].
* ↑ «Primer viatge de l'AVE a Girona i Figueres amb passatgers». La xarxa, 09-01-2013. [Consulta: 10 febrer 2020].

## Vegeu també

* Estació de Figueres
* Llista d'estacions d'Adif a Catalunya
* Xarxa ferroviària de Catalunya
# Bon Nadal, petit Batman

Bon Nadal, petit Batman (Merry Little Batman en anglès) és una pel·lícula de superherois d'animació de 2023 dirigida per Mike Roth, escrita per Morgan Evans, Jase Ricci i Etan Cohen, i basada en DC Comics amb els personatges Batman i Damian Wayne. La pel·lícula protagonitza les veus de Yonas Kibreab, Luke Wilson, James Cromwell i David Hornsby. A la pel·lícula, Damian ha de protegir Wayne Manor dels dolents durant Nadal.
La pel·lícula es va estrenar el 8 de desembre de 2023 a Amazon Prime Video. Ha estat doblada i subtitulada al català.

## Sinopsi

Després que Damian Wayne es quedi sol a mansió Wayne la vigília de Nadal, es transforma en el petit Batman per protegir la seva casa i la resta de Gotham City dels supermalvats durant la temporada de Nadal.

## Repartiment

* Yonas Kibreab com a Damian Wayne/Petit Batman
* Luke Wilson com a Bruce Wayne/Batman
* James Cromwell com a Alfred Pennyworth
* David Hornsby com el Joker
* Dolph Adomian com a Mr. Freeze
* Brian George com El Pingüí
* Theresa McLaughlin com a Heura Metzionsa
* Chris Sullivan com a Bane

## Referències

* ↑ «Bon Nadal, petit Batman». Goita què fan, ara!. [Consulta: 8 desembre 2023].
* ↑ «WarnerMedia Kids & Family Launches New Family Destination, ACME Night, Sundays on Cartoon Network Starting Sept. 19 and HBO Max Next Year | Pressroom». Arxivat de l'original el 2023-11-19. [Consulta: 20 octubre 2023].
* 1 2 3 4 «DC Holiday Special ‘Merry Little Batman’ Sets Prime Premiere Date». Arxivat de l'original el 2023-11-19. [Consulta: 20 octubre 2023].
* 1 2 Melissa, Billie. «Luke Wilson Is Bruce Wayne in Merry Little Batman» (en anglès), 14-11-2023. Arxivat de l'original el 2023-11-14. [Consulta: 16 novembre 2023].
* 1 2 3 4 Milligan, Mercedes. «Trailer: 'Merry Little Batman' Brings a Lighter Dark Knight Tale to Prime Video» (en anglès americà), 19-11-2023. [Consulta: 20 novembre 2023].
# .mc

.mc és l'actual domini de primer nivell territorial (ccTLD) de Mònaco. Les inscripcions es fan directament al segon nivell i requereixen un registre d'empresa a Mònaco. No es permet el registre de persones físiques. Els dominis han de tenir una longitud mínima de 3 caràcters i no hi ha dominis Unicode possibles.

## Dominis de segon nivell

Els registres es fan directament al segon nivell, o bé sota aquests noms:
* .tm.mc: marques registrades (registrades a Mònaco o internacionalment amb WIPO
* .asso.mc: associacions (han d'estar ubicades a Mònaco)
Els registres de segon nivell requereixen una empresa registrada a Mònaco.

## Referències

* 1 2 «.mc Domain Delegation Data» (en anglès). [Consulta: 1r febrer 2025].
* ↑ «Registering a domain name guide».
* ↑ «NIC Monaco» (en francès). [Consulta: 1r febrer 2025].
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
Viccionari
# North Laurel

North Laurel és una concentració de població designada pel cens dels Estats Units a l'estat de Maryland. Segons el cens del 2000 tenia 20.468 habitants.

## Demografia

Segons el cens del 2000, North Laurel tenia 20.468 habitants, 7.235 habitatges, i 5.281 famílies. La densitat de població era de 774,8 habitants per km².
Dels 7.235 habitatges en un 43,3% hi vivien nens de menys de 18 anys, en un 57,7% hi vivien parelles casades, en un 10,9% dones solteres, i en un 27% no eren unitats familiars. En el 19,2% dels habitatges hi vivien persones soles el 2,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,27.
Per edats la població es repartia de la següent manera: un 29,9% tenia menys de 18 anys, un 7,5% entre 18 i 24, un 37,6% entre 25 i 44, un 20,3% de 45 a 60 i un 4,8% 65 anys o més.
L'edat mediana era de 33 anys. Per cada 100 dones de 18 o més anys hi havia 94,5 homes.
La renda mediana per habitatge era de 66.836 $ i la renda mediana per família de 75.068 $. Els homes tenien una renda mediana de 48.043 $ mentre que les dones 35.149 $. La renda per capita de la població era de 27.991 $. Entorn del 2,5% de les famílies i el 3,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Laurel». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- North Laurel». American Fact Finder. Oficina del Cens dels Estats Units, 12-01-2010.
# Tiridates II

Tiridates II fou rei d'Armènia des del 216 fins almenys el 238, potser fins al 252. A les cròniques de Moisès de Khoren se li dona el nom de Khosrov I, el que seria una confusió amb el seu pare i predecessor.
El 216 Caracal·la va proclamar Armènia com a província romana però quan l'exèrcit hi va entrar sota el comandament de Teòcrit, fou rebutjat. Els armenis proclamaren rei a Tiridates II que es diu que era el fill del rei Valarsaces (Vologès V), empresonat per Caracal·la (si bé això és dubtós i en tot cas seria el net). Finalment l'emperador Macrí va reconèixer a Tiridates II el 217 pel tractat de Nísibis després de la seva derrota a la Batalla de Nísibis i li va enviar una corona d'or i va alliberar la seva mare (que havia estat empresonada junt amb el pare).
El 224 l'imperi Part va desaparèixer sota l'atac dels perses sassànides. El 231 l'emperador romà Alexandre Sever va atacar als perses des d'Armènia, i Tiridates va entrar també a Atropatene.
Tiridates II fou traïdorament assassinat per un exiliat part, de nom Anak (suposat pare de Gregori l'Il·luminat el primer patriarca d'Armènia), que havia acollit a la capital Valarshapat, i que estava secretament al servei dels sassànides. La data tradicional és el 238. Llavors Armènia devia passar als sassànides. El relat tradicional diu que el fill petit del rei, Tiridates (futur Tiridates III), va ser salvat i enviat amb els romans. Però se sap que el 244 el tractat entre l'emperador romà Filip l'Àrab i Sapor I de Pèrsia, cedia Armènia als perses però les legions es van aixecar contra aquest fet i van obligar a anul·lar-lo, de manera que la data tradicional sembla errònia. Només se sap segur que el 252 Sapor ja dominava Armènia (així ho testimonia Joan Zonaràs) i en aquest any va instal·lar com a rei a Artavasdes VII.

## Referències

* ↑ Erdkamp, Paul. A Companion to the Roman Army (en anglès). John Wiley & Sons, 2011. ISBN 1444393766.
* ↑ Michaud, Joseph Fr.; Michaud, Louis Gabriel. «Tiridiate II roi d'Armenie». A: Biographie universelle, ancienne et moderne; ou, Histoire, par ordre alphabétique (en francès). vol.46. Michaud frères, 1826, p. 127.
* ↑ Tournebize, François. Histoire politique et religieuse de l'Arménie (en francès). Firmin-Didot, 1910, p. 410-413.
# Dia d'Arafa

El dia d'Arafa (àrab: يوم عرفة, yawm ʿArafa) és un dia sant de l'islam que commemora la revelació de l'últim vers de l'Alcorà, que diu que la religió ja era perfecta.
Coincideix amb el novè dia de dhu-l-hijja, el dotzè mes del calendari musulmà. Arriba uns 70 dies després de la fi del ramadà, el mes del dejuni. La tradició profètica recomana vivament fer dejuni en aquest dia per obtenir l'expiació dels pecats de l'any anterior i el vinent.
Es tracta del segon dia del pelegrinatge a la Meca. L'endemà és el primer dia de la gran celebració musulmana de la festa del Sacrifici. A trenc d'alba, els fidels musulmans parteixen de Mina i es dirigeixen al mont Arafat, el turó on Mahoma va pronunciar el seu famós sermó de comiat en l'últim any de la seva vida.

## Referències

* ↑ Bentley, D. «When is the Day of Arafah 2020 before the Eid al-Adha celebrations?» (en anglès). Birmingham Mail, 30-07-2020. [Consulta: 30 juliol 2020].
* ↑ Sheikho, M. A.. Pilgrimage Hajj: The Fifth High Grade of Al-Taqwa: Volume 5 (en anglès). CreateSpace Independent Publishing Platform, 1783.
* ↑ «EN IMAGES. Les musulmans du monde entier célèbrent l'Aïd el-Kebir» (en francès). L'Express, 11-08-2019. [Consulta: 30 juliol 2020].
* ↑ «Arafat, cœur du hajj et jour de jeûne à ne surtout pas manquer» (en francès). Arxivat de l'original el 7 d’agost 2020. [Consulta: 30 juliol 2020].
* 1 2 «Le hajj, un des cinq piliers de l'islam» (en francès). L'Observateur. [Consulta: 30 juliol 2020].
# Vipèrids

Els vipèrids (Viperidae) són una família de serps verinoses entre les quals destaquen els escurçons del Vell Món i els cròtals, principalment d'Amèrica. Posseeixen l'aparell inoculador més desenvolupat de totes les serps, amb llargs ullals buits que actuen com agulles hipodèrmiques subjectats a un premaxilar mòbil.

## Característiques

La majoria de les espècies són extremadament verinoses; el seu verí té una acció principalment hemolítica. Els ullals inoculats són de tipus solenoglifus, és a dir, buits i amb un conducte interior que s'ha desenvolupat a partir de l'aprofundiment progressiu del solc existent en altres famílies fins que s'han fos els marges d'aquest. Els ullals es poden alçar quan la serp obre la boca per atacar, i es pleguen de nou contra el sostre bucal quan tanca la boca, això permet que siguin molt llargs, arribant fins als 5 cm a l'escurçó del Gabon (Bitis gabonica).
Quant a la grandària, alguns crotalins americans assoleixen grans dimensions, com Lachesis que arriba a mesurar més de tres metres, però en general no són serps especialment llargues encara que sí que poden ser molt corpulentes. No obstant això s'han tingut informes de Bothrops asper amb més de 3 m de longitud.
La majoria dels vipèrids són ovovivípars i la troballa d'embrions avançats dins de femelles d'escurçons i serps de cascavell pot haver originat la llegenda que aquests rèptils amaguen les seves cries i se les empassa quan se senten amenaçades.

## Taxonimia

La família Viperidae inclou 4 subfamílies i un total de 356 espècies:
* Azemiopinae
* Causinae
* Crotalinae
* Viperinae

## Referències

* ↑ McDiarmid RW, Campbell JA, Touré T. 1999. Snake Species of the World: A Taxonomic and Geographic Reference, vol. 1. Herpetologists' League. 511 pp. ISBN 1-893777-00-6 (series). ISBN 1-893777-01-4 (volume).
* ↑ Álvarez del Toro, M. 1982. Los reptiles de Chiapas. Colección de libros de Chiapas, serie especial. México. 3ª ed. 248 p.
* ↑ Viperidae (TSN 174294) al web del Sistema Integrat d'Informació Taxonòmica. (anglès)
* ↑ Reptile Database
* McDiarmid RW, Campbell JA, Touré T. 1999. Snake Species of the World: A Taxonomic and Geographic Reference, vol. 1. Herpetologists' League. 511 pp. ISBN 1-893777-00-6 (series). ISBN 1-893777-01-4 (volume).
* Ojeda-Morales, U. M. 2002. Contribución al conocimiento de las serpientes venenosas de Tabasco, Tamaulipas y Veracruz, México. UJAT. México. 113 pág.
* Klauber, L. M. 1997. Rattlesnake, their habits, life histories, and influence on mankind. University of California Press. U.S.A.
* Sigala-Rodríguez, J. J. y J. Vázquez-Díaz. 1996. Serpientes venenosas de Aguascalientes. Cuaderno de Trabajo No. 56, serie de agricultura y recursos naturales. Gob. Del Estado de Aguascalientes. 33 p.
# Bonnie J. Dunbar

Bonnie Jeanne Dunbar (3 de març de 1949, Sunnyside, Estats Units) és una exastronauta de la NASA. Es va retirar de la NASA al setembre de 2005. Després va exercir com a presidenta i CEO del Museum of Flight fins a abril de 2010. Dunbar lidera la nova universitat del centre de Houston STEM (ciència, tecnologia, enginyeria i matemàtiques) i es va unir a la facultat de l'Escola d'Enginyeria Cullen.

## Biografia

El 1967, es va graduar a l'Escola Secundària Sunnyside. Després de graduar-se el 1971 a la Universitat de Washington, Dunbar va treballar per a Boeing Computer Services durant dos anys com a analista de sistemes. De 1973 a 1975, va realitzar una recerca per a la seua tesi de màster en el camp dels mecanismes i la cinètica de difusió iònica en beta-alúmina de sodi. És membre de Kappa Delta Sorority. Es va doctorar a la Universitat de Houston el 1983 en enginyeria mecànica i biomèdica.
Es va convertir en astronauta de la NASA l'agost de 1981 i des d'aleshores ha registrat més de 1.208 hores (50 dies) a l'espai.

## Referències

* ↑ Bonnin, Richard. «Retired Astronaut, Engineer Bonnie Dunbar to Lead UH STEM Center» (en anglès). University of Houston, 24-01-2013. [Consulta: 19 febrer 2018].
* 1 2 «DR. BONNIE DUNBAR» (en anglès). Living Legends of Aviation. [Consulta: 26 gener 2024].
* ↑ «Bonnie J. Dunbar (PH.D.)» (en anglès). NASA. Biographical Data. Lyndon B. Johnson Space Center, 01-09-2005. [Consulta: gener 2024].
# North Chevy Chase

North Chevy Chase és una població dels Estats Units a l'estat de Maryland. Segons el cens del 2000 tenia 465 habitants.

## Demografia

Segons el cens del 2000, North Chevy Chase tenia 465 habitants, 173 habitatges, i 126 famílies. La densitat de població era de 1.632,2 habitants per km².
Dels 173 habitatges en un 37% hi vivien nens de menys de 18 anys, en un 59% hi vivien parelles casades, en un 11% dones solteres, i en un 26,6% no eren unitats familiars. En el 20,8% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,11.
Per edats la població es repartia de la següent manera: un 27,1% tenia menys de 18 anys, un 3,9% entre 18 i 24, un 24,3% entre 25 i 44, un 28,2% de 45 a 60 i un 16,6% 65 anys o més.
L'edat mediana era de 42 anys. Per cada 100 dones de 18 o més anys hi havia 90,4 homes.
La renda mediana per habitatge era de 103.196 $ i la renda mediana per família de 106.942 $. Els homes tenien una renda mediana de 72.292 $ mentre que les dones 39.583 $. La renda per capita de la població era de 43.499 $. Entorn de l'1,7% de les famílies i el 2,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Chevy Chase». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 7 agost 2010].
* ↑ «Geographic Comparison Table- North Chevy Chase». American Fact Finder. Oficina del Cens dels Estats Units, 12-01-2010.
# Apel·lació a la llàstima

L'apel·lació a la llàstima (també anomenada argumentum ad misericordiam) és una fal·làcia lògica en què l'argumentador intenta convèncer l'oient aprofitant els seus sentiments de pena o de culpabilitat. És un tipus concret d'Apel·lació a l'emoció. Uns exemples serien:
* "Espero que no condemnis aquesta persona. És diabètica i va amb cadira de rodes".
* "Espero que acceptis la meva proposta. M'he passat mitja vida fent-la i no sé què faria si no prosperés"
En aquests casos queda clar que ni que la persona sigui diabètica i vagi en cadira de rodes ni que s'hagi passat mitja vida fent el projecte no són arguments que defensin la frase inicial.

## Referències

* ↑ «Argumentum ad Misericordiam». [Consulta: 22 març 2019].
* ↑ «Appeal to Pity». [Consulta: 23 març 2019].
# Eupàtrides

Eupàtrides (en grec antic εὐπατρίδαι, 'els ben nascuts') és el nom amb què es coneixia des de molt antic una família aristocràtica a l'Àtica.
Els eupàtrides ja es mencionen als Himnes homèrics com una classe privilegiada situada entre el poble i els reis, que ja anaven perdent poder. Posseïen les terres i tenien persones a les seves ordres que les conreaven. El nom es va conservar molt de temps, i consta a l'Etymologicum Magnum.
Es considera que eren els descendents de les famílies jòniques que es van establir a l'Àtica on van exercir el poder com una aristocràcia de guerrers conqueridors, posseint les millors parts de la terra i governant sobre una nombrosa classe dependent. Van incloure també entre els seus membres altres famílies d'origen mític, com ara els neleides (descendents de Neleu), els còdrides (descendents de Codros) i els alcmeònides (descendents d'Alcmeó), que eren originaris de Messènia. Els eumòlpides també formaven part d'aquesta família.
La tradició diu que els eupàtrides eren una de les tres classes de ciutadans de l'Àtica establertes per Teseu, la primera de totes, quan va reorganitzar la regió a través del que és conegut com a sinecisme. Aquest grup aristocràtic tenia grans privilegis. Estaven en possessió de gairebé tots els càrrecs civils i religiosos de l'estat i presentaven les lleis i les interpretaven, tant les humanes com les divines. Una altra de les classes establertes per Teseu era la dels geomori, uns terratinents o pagesos lliures, exclosos de les castes sacerdotals i polítiques.
Fins a l'època de Pèricles, una part de la història grega descriu la lenta pèrdua de poder dels eupàtrides. Les lleis de Dracó eren en part fruit del descontent popular, i posaven per escrit la legislació que fins a aquell moment els eupàtrides havien interpretat lliurement. El tirà Ciló i sobretot Pisístrat, tots dos eupàtrides, van ser exemples del final de l'oligarquia i de la pujada al poder de la tirania. Soló va legislar a favor de què el poder anés lligat a la possessió de la terra i no al llinatge familiar. Tots els legisladors van treure atribucions polítiques als eupàtrides, però no van tocar en absolut el paper religiós de la família, que va mantenir fins a èpoques molt tardanes.

## Referències

* ↑ Smith, William (ed.). «Eupatridae». A Dictionary of Greek and Roman Antiquities (1890). [Consulta: 11 desembre 2020].

## Vegeu també

* Geomori